A HUN-REN Energiatudományi Kutatóközpont Reaktor Üzem

(1121 Budapest, Konkoly Thege Miklós út 29-33.) pályázatot hirdet

üzemvezető

pozíciójának betöltésére határozott időre; 2025. május 15-től három év időtartamra.

A vezetői megbízással járó lényeges feladatok:

* a kutatóreaktor működésének irányítása,
* a kutatóreaktor üzemeltetésének az évi menetrendnek megfelelő végrehajtása,
*  a Reaktor Üzem szervezeti felépítésének kialakítása során a Budapesti Kutatóreaktor Szervezeti Szabályzatában foglaltak betartása,
* az üzemeltetési szabályok és a belső felelősségi megosztás normálüzemi és üzemzavari helyzetekre a Budapesti Kutatóreaktor Üzemviteli és Üzemzavari Szabályzat szerint, helyzetekre a Balesetelhárítási Intézkedési Terv előírásainak betartása és betartatása,
* a felmerülő reaktorbiztonsági problémák megoldásában — más intézmények és külső szakértők mellett a kutatóközpont többi egysége részvételének a megszervezése,
* a Reaktor Üzem részvételének biztosítása a kutatóreaktor tudományos és műszaki hasznosításában,
* a KFKI Telephely X. épület energiaellátásának, valamint az ott felmerü1ő épületgépészeti munkák szakszerű elvégzésének a biztosítása

A Reaktor Üzem vezetője közvetlenül felelős a reaktor biztonságos üzemeltetéséért

Pályázati feltételek: Büntetlen előélet, felsőfokú végzettség, az angol nyelv tárgyalási szintű ismerete

A pályázat elbírálásánál előnyt jelent a korábbi vezetői gyakorlat.

A pályázat részeként benyújtandó iratok, igazolások:

Az végzettséget igazoló okmány másolata részletes önéletrajz, három hónapnál nem régebbi erkölcsi bizonyítvány. A pályázó jelenlegi munkahelyének, beosztásának, eddigi szakmai munkásságának, ismertetése. A pályázatnak tartalmaznia kell a pályázó munkakör ellátására vonatkozó vezetési elképzeléseit. Amennyiben a pályázó a HUN-REN Energiatudományi Kutatóközpont dolgozója, úgy az okleveleket, az erkölcsi bizonyítványt benyújtania nem kell.

A pályázatok benyújtásának módja:

A pályázatokat a HUN-REN Energiatudományi Kutatóközpont Főigazgatói titkárságához kell eljuttatni belső pályázó esetén személyesen, vagy postai úton a HUN-REN Energiatudományi Kutatóközpont címére: 1121 Budapest, Konkoly Thege Miklós út 29-33. A borítékon kérjük feltüntetni a pályázati adatbázisban szereplő azonosító számot: EK-G-2165/2025 valamint a pozíció megnevezését.

Beérkezési határidő: 2025. május 5. Elbírálási határidő: 2025. május 12